cyanic-selkie/wikianc huggingface dataset:
ફાઇલ ટ્રાન્સ્ફર પ્રોટોકોલ
ઈતિહાસ
મૂળભૂત રીતે ફાઈલ ટ્રાન્સફર પ્રોટોકોલનું વિશિષ્ટ વિગતવર્ણનનું લેખન અભય ભૂષણ દ્વારા થયું હતું જે RFC 114 પર ૧૬ એપ્રિલ ૧૯૭૧માં પ્રકાશિત થયું હતું અને પછીથી RFC 765 (જુન ૧૯૮૦) અને RFC 959 (ઓક્ટોબર ૧૯૮૫) દ્વારા બદલાયું જે હાલના FTPનું વિશિષ્ટ વિગતવર્ણન કરે છે. RFC 959માં કેટલાંક સૂચિત સુધારાઓ થયા, દા.ત. RFC 2228 (જુન ૧૯૯૭)માં સુરક્ષા એક્ષ્ટેન્શન માટે દરખાસ્ત અને RFC 2428 (સપ્ટેમ્બર ૧૯૯૮)માં IPv6ના સમર્થન ઉમેરવા અને નવીન પ્રકારની પરોક્ષ સ્થિતિને વ્યાખ્યાયિત કરાયું છે.
પ્રોટોકોલનું નિરીક્ષણ
FTP બીજા ક્લાયન્ટ/સર્વર એપ્લીકેશનોથી તેની બે હોસ્ટ વચ્ચેના જોડાણ બાબતે અલગ પડે છે. તે બે હોસ્ટ વચ્ચે બે રીતે જોડાણ કરે છે : એક જોડાણ ડેટા સ્થાનાંતર કરવા ઉપયોગી છે અને બીજું જોડાણ સૂચનાઓ (આદેશ અને પ્રતિભાવ)ને નિયંત્રિત કરે છે. આ ડેટા અને આદેશનું જુદું જુદું નિયંત્રિત થવું FTPને વધુ અસરકારક બનાવે છે. FTP TCP ના બે જાણીતા પોર્ટનો ઉપયોગ કરે છે : પોર્ટ ૨૧ કે જે જોડાણ નિયંત્રણ માટે વપરાય છે અને પોર્ટ ૨૦ ડેટા જોડાણ (પરિવહન) માટે વપરાય છે.
સંચાર અને માહિતી સ્થાનાંતર
FTP ક્લાયન્ટ ત્રણ ઘટકો ધરાવે છે: વપરાશકર્તા ઇન્ટરફેસ, ક્લાયન્ટ નિયંત્રણ કાર્યવાહી, ક્લાયન્ટ ડેટા સ્થાનાંતર પ્રક્રિયા. જયારે સર્વર બે ઘટકો ધરાવે છે : સર્વર નિયંત્રણ કાર્યવાહી, સર્વર ડેટા સ્થાનાંતર પ્રક્રિયા. નિયંત્રણ કાર્યવાહીઓ વચ્ચે નિયંત્રણ જોડાણ બને છે. ડેટા સ્થાનાંતર પ્રક્રિયાઓ વચ્ચે ડેટા જોડાણ બને છે.
નિયંત્રણ જોડાણ સમગ્ર અરસપરસ FTP સત્ર દરમિયાન જોડાયેલ રહે છે. ડેટા જોડાણ દરેક ફાઈલના સ્થાનાંતર અનુસાર ખુલે અને બંધ થાય છે. જયારે વપરાશકર્તા જયરે FTP સત્ર ચાલુ કરે ત્યારે નિયંત્રણ જોડાણ ચાલુ થાય છે. જ્યારે નિયંત્રણ જોડાણ ખુલ્લું હોય ત્યારે ડેટા જોડાણ દરેક ફાઈલ મોકલતી વખતે એક થી વધારે વાર ખુલે છે અને બંધ થાય છે. જયારે ક્લાયન્ટ સર્વર જોડે જોડાણની વિનંતી મોકલે છે ત્યારે, સર્વર નિયંત્રણ જોડાણ મારફતે ત્રિ-અંકીય સ્થિતિ કોડથી પ્રતિક્રિયા આપે છે. દા.ત. “૨૦૦” (કે “૨૦૦ OK”) એટલેકે, પાછલો આદેશ સફળ થયો છે. આ સંખ્યાઓ (200) પ્રતિક્રિયા માટે કોડ અને વૈકલ્પિક ટેકસ્ટ (“OK”) માનવ માટે વાંચનીય સમજુતી કે વિનંતી દર્શાવે છે. ડેટા જોડાણ પર સ્થાનાંતર થઇ રહેલા ડેટાને વચ્ચેથી અટકવવા નિયંત્રણ જોડાણ પરથી અવરોધ આદેશ મોકલી શકાય છે.
FTP તેના ડેટાના જોડાણના આધારે સક્રિય કે પરોક્ષ સ્થિતિમાં ચાલવી શકાય છે. જોડાણની સક્રિય સ્થિતિમાં ક્લાયન્ટ સર્વર સુધી TCP નિયંત્રણ જોડાણ બનાવે છે અને સર્વર એ ક્લાયન્ટનું IP એડ્રેસ મોકલે છે તથા એક ઇચ્છાધીન ક્લાયન્ટ પોર્ટ નંબર આપે છે અને સર્વર તરફથી આ TCP જોડાણ પર આ ક્લાયન્ટના IP એડ્રેસ અને પોર્ટ નંબર ડેટા પરિવહનની રાહ જુએ છે.
જો ક્લાયન્ટ ફાયરવોલથી સુરક્ષિત હોય અને પોતાની તરફ આવતા જોડાણોને સ્વીકારી ના શકતું હોય તેવી સ્થિતિમાં તે પરોક્ષ (Passive) રીતે જોડાણ શક્ય બનાવે છે. આ પરોક્ષ સ્થિતિમાં ક્લાયન્ટ PASV આદેશનો ઉપયોગ કરી સર્વર સાથે નિયંત્રણ જોડાણ બનાવે છે અને તે(ક્લાયન્ટ) સર્વરના IP એડ્રેસ અને સર્વર પોર્ટ નંબર સર્વર પાસેથી મેળવે છે. જેના આધીન ક્લાયન્ટ સર્વરને પોતાનો ઇચ્છાધીન પોર્ટ નંબર મોકલી આપે છે. ૧૯૯૮ માં આ બંને (સક્રિય / પરોક્ષ) સ્થિતિઓને IPv6 ને સમર્થન આપવા સુધારવામાં આવી હતી. તે સમયે વધુ ફેરફારો પરોક્ષ મોડમાં તેને વિસ્તૃત કરવા કરાયા હતા.
નેટવર્ક પર ડેટા ટ્રાન્સફર કરતી વખતે ચાર ડેટા પરિવહનો નો ઉપયોગ થાય છે.
ડેટા સ્થાનાંતર ત્રણ રીતમાંથી કોઈ એક રીતે થાય છે.
પ્રવેશ
FTP પ્રવેશ માટે રાબેતા મુજબ વપરાશકર્તાના નામ અને પાસવર્ડ પ્રણાલીનો ઉપયોગ કરી પરવાનગી આપે છે. વપરાશકર્તાનું નામ USER આદેશ દ્વારા સર્વર સુધી પહોચાડાય છે, અને PASS આદેશ દ્વારા પાસવર્ડને મોકલાય છે. જો ક્લાયન્ટ દ્વારા અપાયેલ માહિતી (યુસરનેમ / પાસવર્ડ) સર્વર સ્વીકારી લે તો, સર્વર ક્લાયન્ટને અભિનંદન સંદેશો પાઠવે છે અને સત્રની શરૂવાત કરે છે. વપરાશકારો પ્રવેશ ઓળખપત્ર વગર પણ સર્વરમાં પ્રવેશ પામી શકે તેમાટે સર્વરને તે માટે રૂપરેખાંકિત (configure) હોવા જોઈએ. સર્વર કેટલાક સત્રોને માર્યાદિત ઉપયોગ માટે સત્તા આપે છે.
અપરિચિત FTP
FTP સેવા પૂરી પાડનાર હોસ્ટ અપરિચિત FTP સેવા પૂરી પાડે શકે છે. જયારે સર્વર દ્વારા વપરાશકારનું નામ પૂછવામાં આવતા વપરાશકાર ‘anonymous’ (કેટલાક FTP સર્વરમાં તે લોઅર-કેસ અને કેસ સંવેદનશીલ હોય શકે) ટાઈપ કરી FTPની સેવા મેળવી શકે છે. (જો સર્વર દ્વારા સેવા રૂપરેખાંકિત કરી હોયતો જ) જોકે પાસવર્ડ તરીકે વપરાશકારનું ઈ-મેઈલ એડ્રેસ આપવાનું રહે છે. જેની તાત્કાલિક કોઈપણ જાતની ચકાસણી થતી નથી. ઘણા FTP સર્વરો સોફ્ટવેરના અપડેટો પૂરા પાડવા આવી અપરિચિત FTP સેવાનો ઉપયોગ કરે છે.
NAT અને ફાયરવોલ ટ્રાવર્સલ
સામાન્ય રીતે, ક્લાયન્ટ દ્વારા PORT આદેશ મળ્યા બાદ, FTP ડેટા સ્થાનાંતર કરવા સર્વર ક્લાયન્ટને ફરી જોડે છે. આનાથી NAT અને ફાયરવોલ બંનેને તકલીફ થાય છે, જેઓ ઈન્ટરનેટ દ્વારા અંદરના હોસ્ટ તરફ આવતા જોડાણોને પરવાનગી આપતું નથી. NAT માટે વધારાની જટિલતા છે કે, IP એડ્રેસ અને પોર્ટ નંબરનું પ્રતિનિધિત્વ PORT આદેશમાં હોય છે જે હોસ્ટનો ખાનગી IP એડ્રેસ હોય છે જયારે તે ઈન્ટરનેટ પર પોતાના જાહેર IP એડ્રેસથી ઓળખાતું હોય છે. (NAT નું કાર્ય ખાનગી IP એડ્રેસ નું જાહેર IP એડ્રેસમાં અનુવાદ કરી આપવાનું છે.) આ સમસ્યા માટે બે વિચાર છે : એક છે કે, FTP ક્લાયન્ટ અને FTP સર્વર PASV આદેશ નો ઉપયોગ કરે જેથી FTP ક્લાયન્ટ થી સર્વર તરફ ડેટા જોડાણ બને. આનો ઉપયોગ વ્યાપક રીતે આધુનિક FTP ક્લાયન્ટોમાં થાય છે. બીજો વિચાર NAT માટે છે જેમાં એપ્લીકેશન-લેવલ ગેટવે ની મદદ થી PORT આદેશનું મૂલ્ય બદલી નાખવામાં આવે છે.
HTTPથી ભિન્નતા
FTPને એક out-of-band પ્રોટોકોલ તરીકે ગણવામાં આવે છે, જયારે તેનાથી ભિન્ન HTTPને in-band પ્રોટોકોલ તરીકે ગણવામાં આવે છે.
વેબ બ્રાઉસર દ્વારા સમર્થન
મોટે ભાગેના વેબ બ્રાઉસર FTP સર્વર પર રહેલી ફાઈલોને મેળવી શકવા સક્ષમ હોય છે, છતાં તેઓ FTPS જેવા પ્રોટોકોલ એક્સટેન્સનોનું સમર્થન કરતા નથી. જયારે FTP ને HTTPની જેમ વેબ બ્રાઉસરમાં એક URLની જેમ લખવામાં આવતા તે રીમોટ સર્વર પર રહેલી ફાઈલો કે ડેટા ને વેબ સામગ્રીની જેમ પ્રદશિત કરે છે. FireFTP એક સંપૂર્ણ લક્ષણોવાળી FTP ક્લાઈન્ટ છે, જે એક્સ્ટેંશનની ફોર્મમાં ફાયરફોક્સ અંદર ચલાવી શકાય છે.
સિન્ટેક્ષ
FTP URL ની સિન્ટેક્ષનો ઉલ્લેખ RFC 1738માં કરેલ છે તે અનુસાર તેનો કોડ ftp://[ [: ]@] [: ]/<url-path> ઉદાહરણ તરીકે,
"ftp ://public.ftp-servers.example.com/mydirectory/myfile.txt "
કે
"ftp ://user001:secretpassword@private.ftp-servers.example.com/mydirectory/myfile.txt"
વધારાની માહિતી જેવીકે, વપરાશકારનું નામ, પાસવર્ડ વિષયને લગતી માહિતી જે તે બ્રાઉસરના દસ્તાવેજોમાંથી મળી રહે છે. મૂળભૂત રીતે, મોટેભાગેના વેબ બ્રાઉસર પેસીવ (Passive) PASV પદ્ધતિનો ઉપયોગ કરે છે, જેથી ફાયરવોલની અંદર છેવાડે સુધી પહોચવામાં સરળતા રહે છે.
સલામતી
આજના ધોરણ પ્રમાણે જોવા જઈએતો FTPની ડીઝાઇન એક સુરક્ષિત પ્રોટોકોલની નથી અને તેની સુરક્ષામાં ઘણી નબળાઈઓ રહેલી છે. ૧૯૯૯ના મે મહિનામાં RFC 2577 ના લેખકોએ તેના નીચે પ્રમાણેની નબળાઈઓ વર્ણવી હતી.
FTP તેના ટ્રાફિકને એનક્રિપ્ટ કરી શકતું નથી; તેના બધા પ્રસારણ સ્પષ્ટ ટેક્સ્ટમાં થાય છે. વપરાશકારોના નામ, પાસવર્ડ, આદેશો અને ડેટાને કોઈપણ પેકેટ કેપ્ચર(સ્નીફિંગ)ની મદદથી સરળતાથી વાંચી શકે છે. ઘણા ઈન્ટરનેટ પ્રોટોકોલ (જેવાકે SMTP, TelNet, POP અને IMAP) માટે આ સમસ્યા સામાન્ય છે, આ પ્રોટોકોલોની ડીઝાઇન માં TLS કે SSLજેવા એનક્રિપ્શન તંત્ર પહેલા તૈયાર કરી હતી. આ સમસ્યાનો સરળ ઉકેલ એ છેકે તમે તેની “સુરક્ષિત” (Secure) આવૃતિઓનો ઉપયોગ કરો. (દા.ત. FTP માટે FTPS, Telnet માટે TelnetS વિગેરે) અથવા બીજા કોઈ વધારે સુરક્ષિત પ્રોટોકોલ જે આ કાર્ય કરી શકતા હોય જેવા કે, SFTP/SCP સાધનો Secure Shell પ્રોટોકોલના અમલીકરણોનો સમાવેશ કરે છે.
સલામત FTP
ફાઈલોને સુરક્ષિત રીતે સ્થાનાંતર કરવાની કેટલીક પદ્ધતિઓ છે જે “સુરક્ષિત FTP” (Secure FTP)થી ઓળખાય છે.
FTPS
ExplicitFTPS એ FTP ધોરણનું વિસ્તરણ કરી આપે છે જે ક્લાયન્ટો દ્વારા FTP સત્રને એનક્રિપ્ટ કરવાની વિનંતી કરી શકવાની પરવાનગી આપે છે. આ AUTH TLS આદેશથી થાય છે. જે સત્ર TLS વિનંતી નથી આપતો તેને જોડાણનો સ્વીકાર કરવો કે અસ્વીકાર તેને માટે સર્વરમાં જોગવાઈ હોય છે. આ પ્રોટોકોલના વિસ્તરણ સૂચિત ધોરણો RFC 4217માં વ્યાખ્યાયિત છે. Implicit FTPS એ FTP નું અપ્રચલિત ધોરણ છે, જે SSLકે TLS ના ઉપયોગથી જોડાણ કરે છે. આના માટે સાદા FTP થી અલગ પોર્ટ વાપરવાનું સૂચવ્યું હતું.
SFTP
SFTP એટલેકે, “SSH ફાઈલ ટ્રાન્સફર પ્રોટોકોલ” પણ FTP ની જેમ ફાઈલ મોકલવા અને તેમાં વપરાશકારો માટે FTP જેવા આદેશોનો ગણ છે. SFTP કે સુરક્ષિત FTP ફાઈલ ટ્રાન્સફર કરવા સુરક્ષિત શેલ (Secure Shell) નો ઉપયોગ કરે છે. FTP ના ધોરણની વિપરીત, તે ફાઈલના ડેટા ઉપરાંત આદેશોને પણ એનક્રિપ્ટ કરે છે, સાથે સાથે ખુલ્લા નેટવર્કમાં પ્રસારિત થતા પાસવર્ડ અને બીજા સવેદનશીલ ડેટાને સુરક્ષા પૂરી પાડે છે. તેની કાર્યપ્રણાલી FTP જેવી હોય છે, પણ તે FTPથી જુદા પ્રોટોકોલોનો ઉપયોગ કરે છે. મૂળભૂત FTP ક્લાયન્ટો SFTP સાથે જોડાણ કરી શકતા નથી કે SFTP ના ક્લાયન્ટો મૂળભૂત FTP સર્વર જોડે જોડાણ કરી શકતા નથી.
SSH પર FTP (SFTP નહિ)
SSH પર FTP (SFTP નહિ) જે SSH જોડાણ પર એક મૂળભૂત (સાદા) FTPનું સત્ર બનાવે છે. કારણકે, FTP બહુવિધ TCP જોડાણોનો ઉપયોગ કરે છે. ઘણા SSH ક્લાયન્ટો જયારે નિયંત્રણ ચેનલ બનાવે છે (પોર્ટ ૨૧ પર ક્લાયન્ટ-થી-સર્વર જોડાણ) ત્યારે તેને સુરક્ષા આપશે. જયારે ડેટા સ્થાનાંતર થાય ત્યારે FTP સોફ્ટવેર નિયંત્રણ ચેનલ બંધ કરી નવી ડેટા ચેનલો બનાવે છે; જે SSH જોડાણથી ઉપરવટ જાય છે તેથી ડેટા ચેનલોમાં કોઈપણ પ્રકારની ગુપ્તતા કે સંપૂર્ણ રક્ષિત વિ. હોતા નથી. નહીતર, SSH ક્લાયન્ટ સોફ્ટવેર પાસે FTP પ્રોટોકોલને લાગતું જ્ઞાન હોવું જરૂરી છે, જેવું કે તે FTP ડેટા ચેનલો માટે અપરિચિતો દ્વારા ખુલેલા નવા પેકેટ ફોરવર્ડીંગ પર નજર રાખવા અને FTP નિયંત્રણ ચેનલના સંદેશાને ફરીથી લખવા વિ. નીચેના સોફ્ટવેર ઉદાહરણો આ જાતની સ્થિતિમાં ટેકો આપે છે. SSH પર FTPને કોઈકવાર Secure FTP કહેવામાં આવે છે,
FTP આદેશનું લીસ્ટ
FTP સર્વરને આપવામાં આવતા FTP આદેશો નીચે મુજબ છે. આ લીસ્ટમાં IETF એ પ્રમાણિત કરેલ RFC 959ના આદેશો નો સમાવેશ કર્યો છે. નોંધીલો કે, મોટે ભાગેના આદેશોના ગણ FTP ક્લાયન્ટો તેના વપરાશકર્તાઓ માટે બનાવે છે. દા.ત. GET એ વપરાશકારોનો સામાન્ય આદેશ છે જે સર્વરમાંથી ફાઈલને ડાઉનલોડ કરવા માટે વાપરાય છે. જયારે તેના માટે રો આદેશ RETR છે.
FTP દ્વારા પરત થતા કોડ
FTP સર્વર દ્વારા પરત થતા કોડની સારણી નીચે દર્શાવી છે. આ કોડને IETF દ્વારા RFC 959 માં પ્રમાણભૂત કરાયા છે. જેમ આ લેખમાં અગાઉ જણાવ્યું હતું કે, જવાબ કોડ કિંમત ત્રણ આંકડાના છે. પ્રથમ આંકડાના એક ત્રણ શક્ય નિષ્ફળતા પરિણામો-સફળતા છે, સૂચવે છે કે એક ભૂલ અથવા અપૂર્ણ જવાબ સૂચવે છે:
બીજા આંકડાઓ ભૂલનો પ્રકાર નક્કી કરે છે:
સંદર્ભો
શ્રેણી:કમ્પ્યુટર વિજ્ઞાન
સીતાપુર
સીતાપુર ભારત દેશના ઉત્તર ભાગમાં આવેલા ઉત્તર પ્રદેશ રાજ્યના  સીતાપુર જિલ્લાનું મુખ્ય મથક છે.
સાગબારા તાલુકો
સાગબારા તાલુકો ભારત દેશના પશ્ચિમ ભાગમાં આવેલા ગુજરાત રાજ્યના નર્મદા જિલ્લાનો મહત્વનો તાલુકો છે. સાગબારા આ તાલુકાનું મુખ્ય મથક છે. આ તાલુકામાં મુખ્યત્વે આદિવાસીઓ વસે છે. આ તાલુકાનો વિસ્તાર જંગલોથી ભરપુર તેમ જ ડુંગરાળ છે.
બાહ્ય કડીઓ
શ્રેણી:ગુજરાતનાં તાલુકાઓ
મકવાના (તા. જામનગર)
મકવાના (તા. જામનગર) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  જામનગર જિલ્લામાં આવેલા કુલ ૬ (છ) તાલુકાઓ પૈકીના એક એવા  જામનગર તાલુકામાં આવેલું એક  ગામ છે. મકવાના ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:જામનગર તાલુકો શ્રેણી:સૌરાષ્ટ્ર
રોબર્ટ કોચ
અગિયાર ડિસેમ્બર, ૨૦૧૭ના દિવસે ગૂગલના ડૂડલ પર આ જર્મન વૈજ્ઞાનિક ડૉ. રોબર્ટ કોચને સ્થાન આપવામાં આવ્યું હતું. તેમના જન્મ દિવસના સન્માનમાં તેમનું આ ડૂડલ બનાવવામાં આવ્યું હતું. .
સંદર્ભો
શ્રેણી:વૈજ્ઞાનિક શ્રેણી:વ્યક્તિત્વ શ્રેણી:જર્મની શ્રેણી:૧૯૧૦માં મૃત્યુ
અભય ભૂષણ
અભય ભૂષણનો જન્મ ૨૩ નવેમ્બર ૧૯૪૪ માં અલ્હાબાદ, ઉ.પ્ર., ભારતમાં થયો હતો. તેઓ ઈન્ટરનેટ TCP/IP સ્થાપત્યના વિકાસમાં મુખ્ય ફાળો આપનારાઓમાના એક છે અને તેઓ ફાઈલ સ્થાનાંતર પ્રોટોકોલના અને શરૂવાતી ઈ-મેલ પ્રોટોકોલોની આવૃતિઓના લેખક છે. હાલમાં તેઓ Asquare Inc. ના અધ્યક્ષ અને IIT-કાનપુર ફાઉન્ડેશનના પ્રેસિડન્ટ છે.
કારકિર્દી
અભય ભૂષણ ઇન્ડિયન ઇન્સ્ટીટ્યુટ ઓફ ટેકનોલોજી કાનપુર ના ૧૯૬૦-૬૫ ના પ્રથમ બેચના સ્નાતક છે તેઓએ ઈલેક્ટ્રીકલ ઈજનેરી શાખામાં B.Tech. ની પદવી મેળવી છે. ત્યારબાદ તેઓ વધુ અભ્યાસ માટે માસેચ્યુએટ્સ ઈન્સ્ટિટ્યુટ ઓફ ટેકનોલોજી, કેમ્બ્રિજ, યુ.એસ. ગયા ત્યાં તેમણે ઈલેક્ટ્રીકલ ઈજનેરી શાખામાં માસ્ટરની પદવી સાથેસાથે મેનેજમેન્ટની ડીગ્રી MIT Sloan School of Management, કેમ્બ્રિજ, યુ.એસ. માંથી મેળવી. MIT ખાતે તેઓએ વિખ્યાત RFC 114 મુસદ્દો તૈયાર કર્યો અને FTP અને ARPANet તથા તેના અનુગામી ઈન્ટરનેટ માટે ઈ-મેઈલને વિકસાવવા માટે ફાળો આપ્યો.
હાલમાં શ્રી.ભૂષણ Asquare Inc.ના ચેરમેન છે, જે એક વ્યવસાયિક સેવા આપતી કંપની છે, આ પહેલા તેઓ YieldUP International Corp. કંપનીના સહ-સ્થાપક તેમજ CFO રહી ચુક્યા છે આ જાહેર કંપની ૧૯૯૯માં FSI International દ્વારા હસ્તગત કરી હતી. ૧૯૯૬માં શ્રી.ભુષણ Portola Commnunications નામની કંપનીના સહ-સ્થાપક, ચેરમેન, પ્રમુખ અને CEO રહી ચુક્યા હતા, આ કંપનીને Netscape દ્વારા ૧૯૯૭માં હસ્તગત કરી લેવાઈ. ઈ.સ. ૧૯૭૪ થી ૧૯૯૬ સુધી શ્રી.ભુષણ Xerox Corp. સાથે સંકળાયેલા રહ્યા. જ્યાં તેઓ Xerox નેટવર્ક સિસ્ટમના ધોરણો, વ્યાપાર વિકાસ અને સિસ્ટમ સ્થાપત્યમાં વરિષ્ઠ મેનેજર હતા. શ્રી.ભૂષણ સીલીકોન વેલીની શરૂઆતી અનેક કંપનીના સક્રિય માર્ગદર્શક રહ્યા છે અને હાલ Asquare અને Pointcross જેવી કંપનીઓ તેમજ IIT કાનપુર ફાઉન્ડેશન, કાનપુર એલ્યુમ્ની એસોસિયેશન અને PanIIT જેવી સંસ્થાઓના બોર્ડમાં આગવું સ્થાન ધરાવે છે. શ્રીમાન ભૂષણ ઘણા US પેટન્ટના સહ-ધારક છે.
અભય સક્રિય મેરેથોનર (મેરેથોન – દોડવીર) છે. તેઓએ ૨૦૦૧માં વિક્ટોરિયા BC મેરેથોન પૂરી કરી હતી, ૨૦૦૪માં Maui મેરેથોન તેમજ સીલીકોન વેલી મેરેથોન, ૨૦૦૫માં Big Sur મેરેથોન, ૨૦૦૬માં Vireman Ironman, ૨૦૧૦માં IIT કાનપુર ગોલ્ડેન્ટ જ્યુબીલી અલ્ટ્રામેરેથોન જેવી મેરેથોન દોડમાં હિસ્સો લીધો હતો.
સંદર્ભો
શ્રેણી:વ્યક્તિત્વ શ્રેણી:૧૯૪૪માં જન્મ
સિદ્ધપુર વિધાનસભા મતવિસ્તાર
સિદ્ધપુર એ ભારતના ગુજરાત રાજ્યના ૧૮૨ વિધાનસભા મતવિસ્તારોમાંનો એક છે. તે પાટણ જિલ્લા માં આવે છે અને તેનો મતવિસ્તાર ક્રમાંક ૧૯ છે.
મતદાર ક્ષેત્રોની સૂચિ
આ વિધાનસભા બેઠક નીચેના ભાગોનું પ્રતિનિધિત્વ કરે છે,
બાહ્ય કડીઓ
શ્રેણી:સિદ્ધપુર શ્રેણી:પાટણ જિલ્લો શ્રેણી:ગુજરાતના વિધાનસભા નિર્વાચનક્ષેત્રો
જ્ઞાનપુર
જ્ઞાનપુર ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા ભદોહી જિલ્લામાં આવેલું એક નગર છે. જ્ઞાનપુર ખાતે ભદોહી જિલ્લાનું વહીવટી મુખ્યમથક આવેલું છે.
શ્રેણી:ઉત્તર પ્રદેશનાં શહેરો
વારાણસી
thumb|200px|વારાણસીનાં ગંગા કિનારાનું દ્રશ્ય બનારસ કે કાશી તરિકે પણ જાણીતું વારાણસી (સંસ્કૃતઃ वाराणसी) શહેર ભારત દેશના ઉત્તર ભાગમાં આવેલા  ઉત્તર પ્રદેશ રાજ્યના  વારાણસી જિલ્લાનું મુખ્ય મથક છે. વારાણસી ગંગા નદીને તીરે વસેલું શહેર છે અને તેની ગણના વિશ્વનાં સૌથી જુના વસેલા અને સતત વસવાટ ધરાવતા શહેરોમાં થાય છે.
વારણસીમાં બાર જ્યોતિર્લિંગ પૈકીનું એક - વિશ્વેશ્વર - મંદિર આવેલું છે. આદિ કાળથી જ વિદ્યા માટે પ્રસિદ્ધ આ શહેરમાં આજનાં આધુનિક યુગમાં પણ વિશ્વ પ્રસિદ્ધ બનારસ હિંદુ વિશ્વવિદ્યાલયને કારણે ઉચ્ચ કોટિની વિદ્યા પ્રાપ્ય છે. કાશીના ધાર્મિક મહત્વને કારણે જ ગુજરાતીમાં કહેવત છે કે "સુરતનું જમણ અને કાશીનું મરણ."
માન્યતા
એક અન્ય કથા અનુસાર મહારાજ સુદેવના પુત્ર રાજા દિવોદાસે ગંગા નદીના તટ પર વારાણસી નગર વસાવ્યું હતું. એક વાર ભગવાન શંકરે જોયું કે પાર્વતીજીને પોતાના પિયર (હિમાલય - ક્ષેત્ર)માં રહેવામાં સંકોચ થાય છે, તો એમણે કોઇ અન્ય સિદ્ધક્ષેત્રમાં રહેવાનો વિચાર કર્યો. આ માટે એમને કાશી નગરી અત્યંત પ્રિય લાગી. તેઓ અહિંયા આવી ગયા. ભગવાન શિવના સાન્નિધ્યમાં રહેવાની ઇચ્છાને કારણે દેવતાઓ પણ કાશી નગરીમાં આવીને રહેવા લાગ્યા. રાજા દિવોદાસ પોતાની રાજધાની કાશીનું આધિપત્ય ખોવાવા લાગ્યું તેથી ઘણા દુ:ખી થયા. એમણે કઠોર તપસ્યા કરી બ્રહ્માજી પાસે વરદાન માંગ્યું કે- દેવતાઓ દેવલોક માં જ રહે, ભૂલોક (પૃથ્વી) મનુષ્યો માટે જ રહે. સૃષ્ટિકર્તાએ તથાસ્તુ કહી દિધું. આ વાતના ફળસ્વરૂપે ભગવાન શંકર અને દેવગણોને કાશી છોડવાને માટે વિવશ થવું પડ્યું. શિવજી મન્દરાચલપર્વત પર ચાલ્યા તો ગયા, પરંતુ કાશી નગરી સાથે એમનો મોહ ભંગ નહીં થઇ શક્યો. મહાદેવજીને એમની પ્રિય કાશી નગરીમાં પુન: વસાવવાના ઉદ્દેશ્યથી ચૌસઠ યોગિનીઓ, સૂર્યદેવ, બ્રહ્માજી અને નારાયણજીએ ખુબ પ્રયાસ કર્યો. ગણેશજીના સહયોગથી અન્તે આ અભિયાન સફળ થયું. જ્ઞાનોપદેશ મેળવીને રાજા દિવોદાસ વિરક્ત થઇ ગયા. એમણે સ્વયં એક શિવલિંગની સ્થાપના કરી અને એની અર્ચના કરી, પછીથી તેઓ દિવ્ય વિમાનમાં બેસીને શિવલોક ચાલ્યા ગયા અને મહાદેવજી કાશી પાછા પરત આવી ગયા.
મહાત્મ્ય
કાશીનું માહાત્મ્ય એટલું છે કે સહુથી મોટા પુરાણ સ્કન્દ મહાપુરાણમાં કાશીખંડ નામથી એક વિસ્તૃત પૃથક વિભાગ  આલેખવામાં આવેલ છે. આ નગરીના બાર પ્રસિદ્ધ નામ- કાશી, વારાણસી, અવિમુક્ત ક્ષેત્ર, આનન્દકાનન, મહાશ્મશાન, રુદ્રાવાસ, કાશિકા, તપ:સ્થલી, મુક્તિભૂમિ, શિવપુરી, ત્રિપુરારિરાજનગરી અને વિશ્વનાથનગરી છે.
સ્કન્દપુરાણમાં કાશી નગરીના મહિમાના ગુણ-ગાન કરતાં કરતાં કહેવામાં આવ્યું છે કે,
ભૂમિષ્ઠાપિન યાત્ર ભૂસ્ત્રિદિવતોઽપ્યુચ્ચૈરધ:સ્થાપિયા
યા બદ્ધાભુવિમુક્તિદાસ્યુરમૃતંયસ્યાંમૃતાજન્તવ:૤
યા નિત્યંત્રિજગત્પવિત્રતટિનીતીરેસુરૈ:સેવ્યતે
સા કાશી ત્રિપુરારિરાજનગરીપાયાદપાયાજ્જગત્૥
જેને ભૂતળ પર હોવા છતાં પણ પૃથ્વી સાથે સંબદ્ધ નથી, જેને જગતની સીમાઓ સાથે બંધાયેલ હોવા છતાં પણ સૌનું બંધન કાપવાવાળી (મોક્ષદાયિની) છે, જે મહાત્રિલોકપાવની ગંગા નદીના તટ પર સુશોભિત તથા દેવતાઓ વડે સુસેવિત છે, ત્રિપુરારિ ભગવાન વિશ્વનાથની રાજધાની એવી કાશી સંપૂર્ણ જગતની રક્ષા કરે છે.
સંદર્ભ
શ્રેણી:વારાણસી શ્રેણી:ઉત્તર પ્રદેશનાં શહેરો શ્રેણી:વારાણસી જિલ્લો
મધુવન (તા. તળાજા)
ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા તળાજા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:તળાજા તાલુકો
ઝિંઝુવાડા (તા. દસાડા)
ઝિંઝુવાડા (તા. દસાડા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા દસાડા તાલુકામાં આવેલું એક અને મોટું ગામ છે. ઝિંઝુવાડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. મીઠું પકવવાનો મોટો ઉધોગ પણ અહીં વિકસ્યો છે. આ ગામમાં મુખ્યત્વે ઘઉં, જીરુ, મગફળી, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ધાર્મિક સ્થળો
અહીં આઇ શ્રી રાજ રાજેશ્વરી માતાજીનું મંદિર, નળેશ્વર મહાદેવનું મંદિર, ઝિલ્કેશ્વર મહાદેવનું મંદિર જેવા મંદિરો આવેલા છે.
સંદર્ભ
શ્રેણી:દસાડા તાલુકો
યરવડા મધ્યવર્તી કરાગૃહ
યરવડા મધ્યવર્તી કારાગૃહ એ મહારાષ્ટ્રના યરવડા, પુણેમાં આવેલું એક જાણીતું ઉચ્ચ-સુરક્ષા ધરાવતું કારાગૃહ છે. આ કારાગૃહ મહારાષ્ટ્ર રાજ્યનું સૌથી મોટું કારાગૃહ છે, અને દક્ષિણ એશિયાના સૌથી મોટા કારાગૃહોમાંનું પણ એક છે. તેમાં ૫,૦૦૦થી વધુ કેદીઓ (૨૦૧૭) વિવિધ બેરેક અને સુરક્ષા ક્ષેત્રો (ઝોન)માં રાખવામાં આવેલા છે, આ ઉપરાંત તેના પરિસરની બહાર એક ખુલ્લી જેલ છે. મહાત્મા ગાંધી અને જવાહરલાલ નેહરુ સહિત ઘણા જાણીતા રાષ્ટ્રવાદી નેતાઓને અહીં રાખવામાં આવ્યા હતા.
ઝાંખી
આ જેલ ૫૧૨ એકરમાં ફેલાયેલી છે, તેમાં ૫૦૦૦થી વધુ કેદીઓનો સમાવેશ કરી શકે છે અને તે દક્ષિણ એશિયાની સૌથી મોટી જેલોમાંની એક છે. પરિસરની અંદર, મુખ્ય ઉચ્ચ સુરક્ષા ધરાવતું કારાગૃહ ચાર ઊંચી દિવાલો ધરાવે છે અને તેને વિવિધ સુરક્ષા ક્ષેત્ર અને બેરેકમાં વિભાજિત કરવામાં આવી છે તેમાં ઉચ્ચ સુરક્ષાની જરૂરિયાત ધરાવતા કેદીઓ માટે ઇંડા આકારના કોટડી પણ છે. ૨૦૦૩માં પ્રકાશિત સમાચાર અહેવાલો પછી તથા મહારાષ્ટ્ર રાજ્ય માનવ અધિકાર પંચ (MHRC) એ આ કારાગૃહને નોટિસ જારી કર્યા પછી તેમાં કેદીઓની ભીડભાડ અને તેમના નબળા જીવન સ્તર માટે આ કારાગૃહ જાણીતું બન્યું છે.
ઇતિહાસ
યરવડા મધ્યવર્તી કારાગૃહ અંગ્રેજો દ્વારા ૧૮૭૧માં બંધાવવામાં આવ્યું હતું, તે સમયે આ કારાગૃહ પુણે શહેરની સીમાની બહાર હતું.
૧૯૭૫-૭૭ના કટોકટી યુગ દરમિયાન, ઇન્દિરા ગાંધીના ઘણા રાજકીય વિરોધીઓને આ જેલમાં નજરકેદ કરવામાં આવ્યા હતા. અહીં કેદ કરાયેલા લોકોમાં આર.એસ.એસ.ના વડા બાસાહેબ દેવરળાસ, અટલ બિહારી વાજપેયી, પ્રમિલા દંડવતે અને વસંત નારગોલકરનો સમાવેશ થાય છે.
૧૯૯૮માં, જાણીતા સમાજસેવક અણ્ણા હજારેને માનહાનિનો દાવો હાર્યા બાદ થોડા સમય માટે અહીં કેદ કરવામાં આવ્યા હતા. તે સિવાય ૨૦૦૭માં બોલિવૂડ ફિલ્મ અભિનેતા સંજય દત્ત અને અન્ય જાણીતા ગુનેગારોમાં, કૌભાંડી તેલગી અને એક હત્યાના કેસમાં આજીવન કેદની સજા ભોગવી રહેલા તથા જેલમાં રહીને પોતાની રાજકીય કારકીર્દીની શરૂઆત કરનારા ભૂતપૂર્વ અંડરવર્લ્ડ ડોન અરુણ ગવળી હાલમાં અહીં રાખવામાં આવ્યા છે. ૨૦૦૮ના મુંબઈ આતંકી હુમલાખોર અજમલ કસાબને ૨૦૦૮માં કારાગૃહમાં પુરવામાં આવ્યો હતો, તેને ૨૧ નવેમ્બર 2012ના રોજ અહીં ફાંસી આપવામાં આવી હતી અને તેને દફનાવવામાં આવ્યો હતો. ૨૦૦૨ થી ૨૦૦૮ સુધી સિંગાપોરના જાણીતા દાણચોર મેજર પોલને અહીં કોલ્હાપુર જેલમાંથી ટ્રાન્સફર કરવામાં આવ્યો હતો. તેમણે જેલમાં કાયદાનો અભ્યાસ કર્યો અને જેલના જાણીતા કાર્યકર બન્યા. બોમ્બે હાઈકોર્ટમાં તેમની અરજીઓને પરિણામે ત્યાં ખોટી રીતે કેદ કરાયેલા સંખ્યાબંધ કેદીઓને મુક્ત કરવામાં આવ્યા હતા. તેમની મુક્તિ પછી, તેમણે પુણેથી તેમના જેલ સામાજિક કાર્યો ચાલુ રાખ્યા. તેમની નોંધનીય સિદ્ધિઓમાં બોમ્બે હાઈકોર્ટમાં તેમની પોતાની ફર્લો અરજી દ્વારા જેલ ફર્લોના નિયમોમાં કરવામાં આવેલા ફેરફારો હતા. સોની ટીવી પર "પ્રયાસચિત" શ્રેણી હેઠળ બતાવવામાં આવતી ટીવી સીરીયલ એપિસોડમાં તેમની જીવન વાર્તા બનાવવામાં આવી હતી. તે હાલમાં પ્રોટેસ્ટન્ટ ચર્ચના નિયુક્ત પાદરી છે.
યરવડા મુક્ત જેલ
યરવડા ખુલ્લી જેલ (YOJ) એ યરવડા મધ્યવર્તી કારાગૃહ સંકુલમાં બહારના ભાગમાં આવેલી છે અને આજીવન કેદના કેદીઓને અહીં રાખવામાં આવે છે. એવા કેદીઓ કે જેમણે મધ્યવર્તી કારાગૃહમાં પાંચ વર્ષ સૌહાર્દપૂર્ણ રીતે પૂર્ણ કર્યા હોય તેવા કેદીઓને કારગૃહનીની કોટડીમાં ન રાખતા અહીં મૂળભૂત સુરક્ષા હેઠળ રાખવામાં આવે છે. ખુલ્લી જેલના ૧૫૦ થી વધુ કેદીઓ પાંચ ગુંઠા જમીનમાં ઓર્ગેનિક શાકભાજી ઉગાડે છે, જેને યરવડા મધ્યવર્તી કારાગૃહ અને મહિલા કારાગૃહમાં મોકલવામાં આવે છે. આ ઉપરાંત ગૌશાળામાં 30 ગાયો છે, જેમના થકી ખાતર મેળાવવામાં આવે છે અને ખેતીમાં તેનો ઉપયોગ કરવામાં આવે છે.
કાર્યક્રમો
thumb| કારાગૃહના રેડિયો સ્ટેશનનો સ્ટાફ સહયોગ ટ્રસ્ટના સ્થાપક અસીમ સરોદે દ્વારા યરવડા જેલમાં ગાંધીવાદી સિદ્ધાંતોનો ફેલાવો કરતો એક કાર્યક્રમ યરવડા જેલમાં ૨૦૦૨ માં રજૂ કરવામાં આવ્યો હતો. આ કાર્યક્રમના ભાગ રૂપે, જેલના કેદીઓને એક વર્ષ માટે ગાંધીવાદી સિદ્ધાંતો શીખવવામાં આવે છે, વર્ષના અંતે, તેઓએ પરીક્ષા આપવાની હોય છે. આ અભ્યાસક્રમમાં પ્રવેશ વૈકલ્પિક છે. જેલના કેદીઓ રોજના લગભગ ૫,૦૦૦ કપડા બનાવે છે, જે રાજ્યભરની જેલોમાં પૂરા પાડવામાં આવે છે, આ કારાગૃહની પોતાની કાપડ મિલ છે અને બાદમાં મહિલાઓ સહિત ૧૫૦ જેટલા કેદીઓ આ કપડાંની સિલાઇ કરે છે. મધુર ભંડારકરની ૨૦૦૯ની ફિલ્મ જેલ માટે સુપરિન્ટેન્ડન્ટ્સ, કેદીઓ, વોર્ડન અને ગાર્ડના ગણવેશ જેવા પોશાકો અહીં બનાવવામાં આવ્યા હતા.
બાહ્ય કડીઓ
શ્રેણી:મહારાષ્ટ્ર
મુડાહેડા
મુડાહેડા (તા. ઝાલોદ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય પૂર્વ ભાગમાં આવેલા દાહોદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ઝાલોદ તાલુકાનું ગામ છે. મુડાહેડા ગામમાં ખાસ કરીને આદિવાસી લોકો વસે છે. ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. મકાઈ, ઘઉં, ડાંગર, મગ, અડદ, અન્ય કઠોળ તેમ જ શાકભાજી આ ગામનાં મુખ્ય ખેત-ઉત્પાદનો છે.
શ્રેણી:ઝાલોદ તાલુકો
દાગલા (તા. વિજયનગર)
શ્રેણી:વિજયનગર તાલુકો
મગારીયો કડો (તા. જામનગર)
મગારીયો કડો (તા. જામનગર) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  જામનગર જિલ્લામાં આવેલા કુલ ૬ (છ) તાલુકાઓ પૈકીના એક એવા  જામનગર તાલુકામાં આવેલું એક  ગામ છે. મગારીયો કડો ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
જસાધાર (તા. તાલાલા)
એ ભારત દેશના પશ્ચિમ ભાગમાં આવેલા ગુજરાત રાજ્યના ગીર સોમનાથ જિલ્લાના એક તાલુકા તાલાળા તાલુકામાં આવેલ એક ગામ છે. આ ગીર વિસ્તારનું ગામ કહેવાય છે. દુનીયાભરમાં પ્રખ્યાત કેસર કેરી એ આ ગામની મુખ્ય પેદાશ છે.
મગારીયો કડો (તા. જામનગર)
શ્રેણી:જામનગર તાલુકો શ્રેણી:સૌરાષ્ટ્ર
રોબર્ટસગંજ
રોબર્ટસગંજ ભારત દેશના ઉત્તર ભાગમાં આવેલા ઉત્તર પ્રદેશ રાજ્યના  સોનભદ્ર જિલ્લાનું મુખ્ય મથક છે.
શ્રેણી:ઉત્તર પ્રદેશનાં શહેરો
હરૂડી (તા. ભુજ)
ભારતના ગુજરાત રાજ્યના કચ્છ જિલ્લાના ભુજ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
આ ગામ હાજાપર ગ્રામપંચાયત હેઠળ આવે છે.
સંદર્ભ
શ્રેણી:ભુજ તાલુકો
દંતોડ (તા. વિજયનગર)
દંતોડ (તા. વિજયનગર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા  સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા વિજયનગર તાલુકામાં આવેલું એક  ગામ છે. દંતોડ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. ગામની બાજુમા અરવલ્લીની ગિરીમાળા પસાર થાય છે.
શ્રેણી:વિજયનગર તાલુકો
પાખણવા (તા. પાલનપુર)
પાખણવા (તા. પાલનપુર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા  પાલનપુર તાલુકામાં આવેલું એક  ગામ છે. પાખણવા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:પાલનપુર તાલુકો
મહાદેવપુરા (તા. તળાજા)
ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા તળાજા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:તળાજા તાલુકો
સહરાનપુર
સહરાનપુર (અંગ્રેજી:Saharanpur, (હિંદી: सहारनपुर, ઉર્દૂ: سهارنپور) ભારત દેશના ઉત્તર ભાગમાં આવેલા  ઉત્તર પ્રદેશ રાજ્યમાં આવેલું મહત્વનું શહેર છે. આ શહેરમાં સહરાનપુર જિલ્લાનું મુખ્ય મથક આવેલું છે. આ શહેરનું વહીવટી સંચાલન નગરપાલિકા દ્વારા કરવામાં આવે છે.
શ્રેણી:ઉત્તર પ્રદેશનાં શહેરો
ઝેઝરી (તા. દસાડા)
ઝેઝરી (તા. દસાડા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા  દસાડા તાલુકામાં આવેલું એક  ગામ છે. ઝેઝરી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:દસાડા તાલુકો
સૂક્ષ્મ અર્થશાસ્ત્ર
સૂક્ષ્મ અર્થશાસ્ત્ર (માઇક્રોઇકોનોમિક્સ) (ગ્રીક ઉપસર્ગ માઈક્રો – અર્થ “નાનું” + “અર્થશાસ્ત્ર”) અર્થશાસ્ત્રની એક શાખા છે જે વ્યક્તિગત આધુનિક પરિવારો અને પેઢીઓ મર્યાદિત સ્ત્રોતોની વહેંચણી માટે કેવી રીતે નિર્ણય લે છે તે રીતભાતનો અભ્યાસ કરે છે. લાક્ષાણિક રીતે તે એવા બજારોને લાગુ પડે છે જ્યાં વસ્તુ કે સેવાઓ ખરીદવામાં અને વેચવામાં આવે છે. માઇક્રોઇકોનોમિક્સ (સૂક્ષ્મ અર્થશાસ્ત્ર) એ બાબતનો અભ્યાસ કરે છે કે કેવી રીતે આ નિર્ણયો અને રીતભાતની ચીજો અને સેવાઓની પૂરવઠા અને માંગ પર અસર કરે છે, જે ભાવો નિર્ધારિત કરે છે, અને બદલામાં, કેવી રીતે ભાવો, ચીજો અને સેવાઓના પૂરા પાડવામાં આવેલા જથ્થા અને માંગવામાં આવેલા જથ્થાને નિર્ધારીત કરે છે.
મેક્રોઈકોનોમિક્સ (સમગ્રલક્ષી અર્થશાસ્ત્ર)માં તેનાથી વિરોધાભાસ જોવા મળે છે, જેમાં વૃદ્ધિ, ફુગાવો, અને બેરોજગારી સંબંધિત, આર્થિક પ્રવૃત્તિઓના કુલ સરવાળાને સમાવવામાં આવે છે. માઇક્રોઇકોનોમિક્સ (સૂક્ષ્મ અર્થશાસ્ત્ર) અર્થતંત્રના અગાઉ દર્શાવાયેલા પાસાઓ પર રાષ્ટ્રીય આર્થિક નીતિઓ (જેમ કે કરવેરાના બદલાતા સ્તરો)ની અસરોને પણ ધ્યાનમાં લે છે. ખાસ કરીને લુકાસ ટીકાને પગલે, મોટાભાગની આધુનિક મેક્રોઈકોનોમિક્સ (સમગ્રલક્ષી અર્થશાસ્ત્ર) પદ્ધતિઓ ‘માઈક્રોફાઉન્ડેશન્સ’ (સૂક્ષ્મ આધારશિલા) – એટલે કે, સૂક્ષ્મ સ્તરની વર્તણૂંક અંગે પાયાની માન્યતાઓના આધાર પર તૈયાર કરાયેલી છે.
માઇક્રોઇકોનોમિક્સ (સૂક્ષ્મ અર્થશાસ્ત્ર)નો એક હેતુ બજારની કાર્યપ્રણાલીના વિશ્લેષણનો છે જે ચીજો અને સેવાઓમાં સંબંધિત ભાવોને સ્થાપિત કરે છે અને સંખ્યાબંધ વૈકલ્પિક ઉપયોગોમાં મર્યાદિત સ્ત્રોતોને વહેંચે છે. માઇક્રોઇકોનોમિક્સ (સૂક્ષ્મ અર્થશાસ્ત્ર) બજારની નિષ્ફળતાનું વિશ્લેષણ કરે છે, જ્યાં બજાર અસરકારક પરિણામો ઉત્પન્ન કરવામાં નિષ્ફળ જાય છે, અને સંપૂર્ણ સ્પર્ધા માટે જરૂરી સૈદ્ધાંતિક શરતોનું વિવરણ કરે છે. માઇક્રોઇકોનોમિક્સ (સૂક્ષ્મ અર્થશાસ્ત્ર)ના અભ્યાસમાં મહત્વપૂર્ણ ક્ષેત્રોમાં સામાન્ય સમતુલા, અસમપ્રમાણ માહિતીઓમાં આવેલા બજાર, અનિશ્ચિતતા હેઠળ પસંદગી અને રમત સિદ્ધાંતના આર્થિક અમલોનો સમાવેશ થાય છે. આ ઉપરાંત બજાર પ્રણાલીમાં ચીજવસ્તુની લવચીકતાને પણ ધ્યાને લેવામાં આવે છે.
માન્યતાઓ અને વ્યાખ્યાઓ
પૂરવઠા અને માંગનો સિદ્ધાંત સામાન્યપણે માને છે કે બજારો સંપૂર્ણપણે સ્પર્ધાત્મક છે. તે સૂચવે છે કે બજારમાં ઘણા ગ્રાહકો અને વિક્રેતાઓ છે અને તૈ પૈકી કોઈ ચીજો અને સેવાઓના ભાવો પર મહત્વપૂર્ણ રીતે પ્રભાવ પાડવાની ક્ષમતા ધરાવતા નથી. વાસ્તવિક જીવનની કેટલીય લેણ-દેણમાં, આ માન્યતા નિષ્ફળ જાય છે કારણ કે કેટલાક વ્યક્તિગત ગ્રાહકો અથવા વિક્રેતાઓ ભાવ પર પ્રભાવ પાડવા સક્ષમ હોય છે. માંગ-પૂરવઠાના સારા સમીકરણના નમૂનાને સમજવા માટે હંમેશા એક વ્યવહારદક્ષ વિશ્લેષણની જરૂર છે. જોકે, આ માન્યતાઓને પરાવર્તિત કરતી સ્થિતિઓમાં આ સિદ્ધાંત સારી રીતે કામ કરે છે.
અર્થશાસ્ત્રનો મુખ્યપ્રવાહ એક પૂર્વાનુમાન ને નથી માનતો કે સામાજિક સંગઠનોના અન્ય સ્વરૂપો માટે બજારો ઈચ્છનીય છે. હકીકતમાં, મોટાભાગના વિશ્લેષણો એવા કિસ્સાઓને સમર્પિત છે જ્યાં કહેવાતી બજાર નિષ્ફળતા સ્ત્રોતોની વહેંચણીનું કારણ બને છે જે કેટલાક માપદંડો દ્વારા ઓછા શ્રેષ્ઠતમ હોય છે (સંરક્ષણ ખર્ચ તેના માટે શ્રેષ્ઠ ઉદાહરણ છે, તમામ ઉપયોગર્તાઓ માટે લાભદાયી છે પરંતુ નાણાં વ્યવહારમાં કોઈપણ વ્યક્તિ માટે સીધું લાભદાયી નથી). આવા કિસ્સાઓમાં, અર્થશાસ્ત્રીઓ એવી નીતિ શોધવાનો પ્રયાસ કરે છે જે સરકારી નિયંત્રણો દ્વારા પ્રત્યક્ષરૂપે, નિયમનો દ્વારા પરોક્ષ રીતે જે બજારના સહભાગીઓને શ્રેષ્ઠતમ કલ્યાણ સાથે સુસંગત રીતે કામ કરવા માટે પ્રેરિત કરે છે, અથવા અસરકારક વેપારને સક્રિય કરવા માટે જ્યાં અગાઉથી અસ્તિત્વમાં ન હોય તેવા “ખોવાયેલા બજારો”ની રચના કરી, બરબાદી થતી રોકે છે.
તેનો અભ્યાસ સામૂહિક પગલાં અને લોક પસંદગીના સિદ્ધાંતમાં કરવામાં આવે છે. એ વાતની પણ ફરજિયાત નોંધ લેવી જોઈએ કે “શ્રેષ્ઠતમ કલ્યાણ” સામાન્યપણે પેરેશીયન ધોરણોને ધ્યાને લે છે જે તેની કેલ્ડોર-હિક્સ પદ્ધતિની ગાણિતિક એપ્લિકેશનમાં છે. તે ઉપયોગીતાને વ્યાપક બનાવા માટેના ઉપયોગીતાવાદી લક્ષ્યથી અલગ દિશામાં જઈ શકે છે કારણ કે તે લોકોમાં વસ્તુઓના વિતરણને ધ્યાને લેતી નથી. સકારાત્મક અર્થશાસ્ત્ર (માઇક્રોઇકોનોમિક્સ (સૂક્ષ્મ અર્થશાસ્ત્ર))માં બજારની નિષ્ફળતા અર્થશાસ્ત્રીઓની માન્યતાઓ અને તેમના સિદ્ધાંતોને મિશ્ર કર્યા વગર સૂચિતાર્થ કરવામાં મર્યાદિત હોય છે.
લોકો દ્વારા વિવિધ કોમોડિટિ (વસ્તુઓ)ની માંગણી સામાન્યપણે ઉપયોગીતા-વિસ્તારવાની પ્રક્રિયાના પરિણામ સ્વરૂપે હોવાનું માનવામાં આવે છે, જેમાં દરેક વ્યક્તિ તેમની પોતાની ઉપયોગીતાને વિસ્તારવા માંગે છે. ભાવો અને અપાયેલી વસ્તુની માંગના જથ્થા વચ્ચેના આ સંબંધનું અર્થઘટન માને છે કે, અપાયેલી તમામ અન્ય વસ્તુઓ અને અવરોધો, પસંદગીઓનો એવો સેટ (જૂથ) છે જે ગ્રાહકોને સૌથી વધુ ખુશ બનાવે છે.
ઑપર્ચ્યૂનિટિ કોસ્ટ (તકનો ખર્ચ)
પ્રવૃતિ (અથવા ચીજવસ્તુ)ની ઑપર્ચ્યૂનિટિ કોસ્ટ (તકનો ખર્ચ) શ્રેષ્ઠ આગામી પૂર્વનિશ્ચિત વિકલ્પ સમાન હોય છે. આમ છતાં, ઑપર્ચ્યૂનિટિ કોસ્ટ ની માત્રા નક્કી કરવી મુશ્કેલ છે, ઑપર્ચ્યૂનિટિ કોસ્ટની અસર વ્યક્તિગત સ્તર પર સાર્વત્રિક અને ખૂબ જ વાસ્તિવક હોય છે. વાસ્તવમાં આ સિદ્ધાંતનો અમલ માત્ર અર્થતંત્રમાં જ નહિ, પણ તમામ નિર્ણયોમાં થાય છે. ઓસ્ટ્રીયન અર્થશાસ્ત્રી ફ્રેડરિક વોન વિઝરની રચનાના સમયથી, ઑપર્ચ્યૂનિટિ કોસ્ટને મૂલ્યના સીમાંત સિદ્ધાંતની સ્થાપના તરીકે જોવામાં આવે છે.
ઑપર્ચ્યૂનિટિ કોસ્ટએ, કોઈ વસ્તુની કિંમત માપવાની એક રીત છે. કોઈ પરિયોજનાની કિંમતોની માત્ર ઓળખ કરવા અથવા કિંમતને જોડવાને બદલે, કોઈ વ્યક્તિ સમાન રૂપિયા ખર્ચ કરવા માટે આગામી સર્વશ્રેષ્ઠ વૈકલ્પિક રીતની પણ ઓળખ કરી શકે છે. આગામી સર્વશ્રેષ્ઠ વિકલ્પ નો પૂર્વનિશ્ચિત લાભ મૂળ પસંદની ઑપર્ચ્યૂનિટિ કોસ્ટ છે. એક સામાન્ય ઉદાહરણ અનુસાર એક ખેડૂત પોતાની જમીન પડોશીને ભાડે આપવા કરતાં જાતે ખેતી કરવાનું પસંદ કરશે, જેમાં ભાડામાંથી થનારા પૂર્વનિશ્ચિત લાભને ઑપર્ચ્યૂનિટિ કોસ્ટ કહેવાય છે. આ સ્થિતિમાં, ખેડૂત એકલો જ વધુ લાભ મેળવવાની આશા રાખે છે. આવી જ રીતે, યુનિવર્સિટીમાં પ્રવેશ મેળવવાની ઑપર્ચ્યૂનિટિ કોસ્ટ એક ગુમાવેલું વેતન છે, જે કોઈ વિદ્યાર્થી ટ્યૂશન, પુસ્તકો અને અન્ય આવશ્યક વસ્તુઓનાં ખર્ચના બદલે કાર્યબળથી જ કમાઈ કરી શકતો હતો (જેનો સરવાળો હાજરીના કુલ ખર્ચની ભરપાઈ કરે છે). બહામાસમાં કોઈ વેકેશનની ઑપર્ચ્યૂનિટિ કોસ્ટ એક ઘરના ડાઉન પેમેન્ટ(તત્કાલ ચૂકવણી)ની રકમ જેટલી હોઈ શકે છે.
એક વાતનું ધ્યાન રહે કે, ઑપર્ચ્યૂનિટિ કોસ્ટ ઉપલબ્ધ વિક્લ્પોનો સરવાળો નથી, પણ એકના બદલે બીજા શ્રેષ્ઠ વિકલ્પનો લાભ છે. એક શહેરમાં તેની ખાલી જમીન પર એક હોસ્પિટલ નિર્માણ કરવાના નિર્ણયની સંભવિત ઑપર્ચ્યૂનિટિ કોસ્ટ, એક રમતગમત કેન્દ્ર માટેની ભૂમિનું નુકસાન, અથવા પાર્કિંગ પ્લોટ માટેની ભૂમિનો ઉપયોગ કરવાની અસર્મથતતા, અથવા  જમીન વેચીને મેળવી શકાય તેવા નાણાં, અથવા  વિવિધ સંભવિત વિવિધ ઉપયોગોમાંથી કોઈ એકનું નુકસાન છે - પણ એકંદરે આ તમામનું નુકસાન નથી. સાચી ઑપર્ચ્યૂનિટિ કોસ્ટ આ યાદીની સૌથી લાભકારક વસ્તુનો પૂર્વનિશ્ચિત લાભ હશે.
અહીં એક પ્રશ્ન એ ઊભો થાય છે કે ઑપર્ચ્યૂનિટિ કોસ્ટનું મૂલ્યાંકન અને સરળ સરખામણી માટે પ્રત્યેક વિકલ્પ માટે એક નાણાં મૂલ્ય કેવી રીતે નક્કી કરવું, જે આપણા દ્વારા થતા સરખામણીના પ્રયત્નો પર આધારિત બાબતોમાં વત્તા ઓછા પ્રમાણમાં મુશ્કેલ છે. ઉદાહરણ તરીકે, પર્યાવરણીય અસરોને સામેલ કરતાં ઘણા નિર્ણયો કે જેના નાણાકીય મૂલ્યની આકરણી કરવી વૈજ્ઞાનિક અનિશ્ચિતતાના કારણે મુશ્કેલ હોય છે. એક માનવ જીવન અથવા અતિશીતળ પ્રદેશમાં તેલ ઢોળાવવાની આર્થિક અસરનું મૂલ્યાંકન કરવામાં નૈતિક પ્રભાવ સાથે વ્યક્તિગત પસંદગીઓ સામેલ છે.
એ સમજવું અનિવાર્ય છે કે કોઈ પણ વસ્તુ મફત નથી મળતી. કોઈ શું કરવાનું પસંદ કરે છે તેનો કોઈ ફેર પડતો નથી, તે અથવા તેણીએ હંમેશા બદલામાં કંઈક આપે છે. ઑપર્ચ્યૂનિટિ કોસ્ટનું ઉદાહરણ એક સંગીત કાર્યક્રમમાં જવું અને ગૃહકાર્ય કરવા વચ્ચેનો નિર્ણય કરવા જેવું છે. જો કોઈ વ્યક્તિ સંગીત કાર્યક્રમમાં જવાનો નિર્ણય કરે છે તો પછી તે અથવા તેણીએ અભ્યાસ માટેના મૂલ્યવાન સમયને જતો કરવો પડે છે, પણ જો તે ગૃહકાર્ય કરવાનું પસંદ કરે તો સંગીત કાર્યક્રમ છોડવાનો ભોગ આપવો પડે છે. માઇક્રોઇકોનોમિક્સ (સૂક્ષ્મ અર્થશાસ્ત્ર) અને લેવાયેલા નિર્ણયોને સમજવામાં ઑપર્ચ્યૂનિટિ કોસ્ટ મહત્વની છે.
અમલીકૃત માઇક્રોઇકોનોમિક્સ (સૂક્ષ્મ અર્થશાસ્ત્ર)
અમલીકૃત માઇક્રોઇકોનોમિક્સ (સૂક્ષ્મ અર્થશાસ્ત્ર)માં અભ્યાસના વિશેષ ક્ષેત્રના વિવિધ પ્રકાર નો સમાવેશ થાય છે, તેમાનાં ઘણા અન્ય ક્ષેત્રોમાની પદ્ધિતઓ અંગે ધ્યાન દોરે છે. અમલીકૃત કાર્ય વારંવાર ભાવ સિદ્ધાંત, પૂરવઠા અને માંગના મૂળભૂત તત્વો કરતાં થોડોક વધારે ઉપયોગ કરે છે. ઔદ્યોગિક સંગઠન અને નિયમન પેઢી (કંપની)ઓનાં પ્રવેશ અને નિકાસ, નવીનતા અને ટ્રેડમાર્ક્સની ભૂમિકા જેવા મુદ્દાઓની તપાસ કરે છે. કાયદો અને અર્થશાસ્ત્ર, સ્પર્ધાત્મક કાયદાકીય શાસનપદ્ધતિ અને તેની સંબંધિત ક્ષમતાઓની પસંદગી અને અમલીકરણના માઈક્રોઈકોનોમિક સિદ્ધાંતોનો અમલ કરે છે. વેતન, રોજગારી અને શ્રમ બજારની ગતિશીલતાની તપાસ શ્રમ અર્થશાસ્ત્ર કરે છે. સરકારી વેરાનું માળખું અને ખર્ચ નીતિઓ અને આ નીતિઓની આર્થિક અસરો (ઉદાહરણ તરીકે સામાજિક વીમા કાર્યક્રમ)ની તપાસ સાર્વજનિક નાણાં વ્યવસ્થા (સાર્વજનિક અથશાસ્ત્ર પણ કહેવાય) કરે છે.
નીતિના પરિણામ નિર્ધારીત કરવા રાજકીય સંસ્થાઓની ભૂમિકાની તપાસ રાજકીય અર્થશાસ્ત્ર કરે છે. સ્વાસ્થ્ય સેવા સંબંધિત કાર્યબળ અને સ્વાસ્થ્ય વીમા કાર્યક્રમની ભૂમિકા સહિત સ્વાસ્થ્ય સેવા વ્યવસ્થાઓના સંગઠનની તપાસ આરોગ્ય અર્થશાસ્ત્ર કરે છે. શહેરી અર્થશાસ્ત્ર, શહેરો દ્વારા સામનો કરવા પડતા પડકારો, જેવા કે અવ્યવસ્થા, વાયુ અને જળ પ્રદૂષણ, ટ્રાફિકજામ અને ગરીબીની તપાસ કરે છે, તે શહેરી સમાજશાસ્ત્ર અને શહેરી ભૂગોળના ક્ષેત્રોને અપનાવે છે.
નાણાકીય અર્થશાસ્ત્રનું ક્ષેત્ર, શ્રેષ્ઠ સંવિભાગનું માળખું, મૂડી-વળતરના દર, સુરક્ષા વળતરના અર્થમિતિય વિશ્લેષણ અને કંપની સંબંધિત નાણાકીય વ્યવહારો જેવા વિષયોની તપાસ કરશે. આર્થિક ઇતિહાસનું ક્ષેત્ર અર્થશાસ્ત્ર, ઇતિહાસ, ભૂગોળ, સમાજશાસ્ત્ર, મનોવિજ્ઞાન અને રાજકીય વિજ્ઞાનના ક્ષેત્રોની પદ્ધતિઓ અને ટેક્નોલોજીનો ઉપયોગ કરીને આર્થિક ક્રાંતિ અને આર્થિક સંસ્થાઓની તપાસ કરે છે.
મોનખોસલા
શ્રેણી:ઝાલોદ તાલુકો
અર્ધગિરિ, આંધ્ર પ્રદેશ
અર્ધગિરી (Ardhagiri) એક ટેકરી છે, જેની ઉપર હનુમાન મંદિર આવેલ છે. આ ટેકરી ભારત દેશના આંધ્રપ્રદેશ રાજ્યના ચિત્તૂર જિલ્લામાં આવેલ અરાગોન્ડા ગામ ખાતે આવેલ છે.
ઇતિહાસ
અર્ધગીરિ નામ ત્રેતાયુગના સમયની એક ઘટના સાથે સંબંધિત છે, જ્યારે ભગવાન હનુમાન દ્રોણગિરિ પર્વતને (સંજીવની ઔષધિ ધરાવતો પર્વત) લઈ જતા હતા ત્યારે રાતના સમયે ભરતે (ભગવાન રામના ભાઈએ) વિચાર્યું કે કોઈક પર્વતને નુકસાન પહોંચાડી  રહ્યું છે; આથી તરત જ તેમણે એક તીર પર હનુમાન પર છોડ્યું. તેના કારણે અડધો પર્વત આ સ્થળ પર તૂટીને નીચે પડ્યો હતો અને તેથી આ સ્થળનું નામ અર્ધગિરી પડ્યું હતું. સ્થાનિક ભાષામાં એનો અર્થ એટલે અડધો પર્વત (અર્ધ=અડધો, ગિરી=પર્વત). ત્યાર પછી લોકોએ હનુમાનની પૂજા વીર અંજનેય સ્વામીના નામથી કરવાનું શરૂ કર્યું હતું. ઘણા લોકો આજે પણ દુનિયાભરમાંથી અહીં મંદિરની બાજુમાં આવેલ તળાવમાંથી ઔષધિયુક્ત પાણી ભરીને લઈ જાય છે. આ પર્વત પરની માટી ઘણા ઔષધીય ગુણધર્મો ધરાવે છે અને ઘણા પ્રકારના ત્વચા-રોગોની સમસ્યાઓનો ઇલાજ કરવા માટેની શક્તિ ધરાવે છે. આ તળાવમાં પર્વત પરની અલગ અલગ જગ્યાએથી આવે છે, જેનો સ્પર્શ ઘણા ઔષધીય છોડના મૂળને થાય છે.
બાહ્ય કડીઓ
શ્રેણી:આંધ્ર પ્રદેશ શ્રેણી:ધાર્મિક સ્થળો
દૌલતસિંહ કોઠારી
દૌલતસિંહ કોઠારી (૬ જુલાઈ ૧૯૦૬ – ૪ ફેબ્રુઆરી ૧૯૯૩) એક ભારતીય વૈજ્ઞાનિક અને કેળવણીકાર હતા.
શિક્ષણવિદ્ તરીકેની ભૂમિકા
ભારત પરત ફર્યા બાદ તેમણે દિલ્હી યુનિવર્સિટીમાં ૧૯૩૪થી ૧૯૬૧ સુધી વિવિધ કક્ષાએ રીડર, પ્રોફેસર અને ભૌતિકશાસ્ત્ર વિભાગના વડા તરીકે કામ કર્યું. તેઓ ૧૯૪૮થી ૧૯૬૧ દરમિયાન સંરક્ષણ મંત્રાલયના વૈજ્ઞાનિક સલાહકાર હતા અને ત્યારબાદ ૧૯૬૧માં યુનિવર્સિટી ગ્રાન્ટ્સ કમિશનના અધ્યક્ષ તરીકે નિયુક્ત થયા હતા જ્યાં તેઓ ૧૯૭૩ સુધી કાર્યરત રહ્યા હતા. તેઓ ૧૯૬૪-૬૬ના ભારતીય શિક્ષણ આયોગના અધ્યક્ષ હતા, જે કોઠારી કમિશન તરીકે પ્રખ્યાત હતું, જે ભારતમાં શિક્ષણના આધુનિકીકરણ અને માનકીકરણ માટે ભારતમાં સ્થાપવામાં આવેલું પ્રથમ એડહોક કમિશન હતું.
સિદ્ધિઓ અને સન્માન
ડી. એસ. કોઠારી ૧૯૬૩માં ભારતીય વિજ્ઞાન કોંગ્રેસના સુવર્ણજયંતી અધિવેશનમાં તેના પ્રમુખ હતા. તેઓ ૧૯૭૩ માં ભારતીય રાષ્ટ્રીય વિજ્ઞાન એકેડેમીના પ્રમુખ તરીકે ચૂંટાયા હતા. સ્ટેટિસ્ટિકલ થર્મોડાયનેમિક્સ પરના તેમના સંશોધન અને વ્હાઇટ ડ્વાર્ફ સ્ટાર્સની થિયરીએ તેમને આંતરરાષ્ટ્રીય ખ્યાતિ અપાવી હતી.
તેમને ૧૯૬૨માં પદ્મભૂષણ અને ૧૯૭૩માં પદ્મવિભૂષણથી સન્માનિત કરવામાં આવ્યા હતા. તેમને અલ્હાબાદ યુનિવર્સિટી એલ્યુમની એસોસિયેશન દ્વારા પ્રાઉડ પાસ્ટ એલ્યુમની તરીકે પણ સૂચિબદ્ધ કરવામાં આવ્યા હતા. ૨૦૧૧માં ટપાલ વિભાગે તેમના સન્માનમાં સ્મારક ટિકિટ બહાર પાડી હતી. માનવ સંસાધન વિકાસ મંત્રાલયના કેન્દ્રીય હિન્દી નિદેશાલય દ્વારા ૧૯૯૦માં તેમને આત્મારામ પુરસ્કારથી સન્માનિત કરવામાં આવ્યા હતા. દિલ્હી યુનિવર્સિટી (નોર્થ કેમ્પસ)ની અનુસ્નાતક વિભાગના કુમાર છાત્રાલયો પૈકીના એક છાત્રાલય (હોસ્ટેલ)નું નામ તેમના નામ પરથી આપવામાં આવ્યું છે.
સંદર્ભ
શ્રેણી:વૈજ્ઞાનિક શ્રેણી:૧૯૦૬માં જન્મ શ્રેણી:૧૯૯૩માં મૃત્યુ શ્રેણી:પદ્મભૂષણ પુરસ્કાર વિજેતા શ્રેણી:પદ્મવિભૂષણ પુરસ્કાર વિજેતાઓ શ્રેણી:કેળવણીકાર
ધોળીવાવ (તા. વિજયનગર)
શ્રેણી:વિજયનગર તાલુકો
હમીરપુર, ઉત્તર પ્રદેશ
હમીરપુર, ઉત્તર પ્રદેશ ભારત દેશના ઉત્તર ભાગમાં આવેલા ઉત્તર પ્રદેશ રાજ્યના  હમીરપુર જિલ્લા, ઉત્તર પ્રદેશનું મુખ્ય મથક છે.
શ્રેણી:ઉત્તર પ્રદેશનાં શહેરો
કબા ગાંધીનો ડેલો
મહાત્મા ગાંધીના પિતા, કરમચંદ ગાંધીના કબા ગાંધી નામે પણ જાણીતા હતા. ઘરનું નામ ગાંધીજીના પિતાના નામ પરથી પાડવામાં આવ્યું છે. ગુજરાતીમાં કબા ગાંધીનો ડેલો શબ્દોનો શાબ્દિક અર્થ 'કબા ગાંધીનું નિવાસસ્થાન' એવો થાય છે.
ઇતિહાસ
ઈ.સ.૧૮૭૬માં ગાંધીજીના પિતા કરમચંદ ગાંધી રાજકોટના દીવાન નિમાયા અને ગાંધી પરિવારે પોરબંદરથી રાજકોટ સ્થળાંતર કર્યું. ત્યાર બાદ આ ડેલો ૧૮૮૦-૮૧ દરમ્યાન બાંધવામાં આવ્યો હતો. ઈ.સ. ૧૮૮૧માં કબા ગાંધીનો પરિવાર એક ભાડના ઘરમાંથી આ ઘરમાં રહેવા આવ્યા હતા. ગાંધીજીએ તેમના પ્રારંભિક જીવનના કેટલાક વર્ષો, ૧૮૮૧ થી ૧૮૮૭ સુધી અહીં ગાળ્યા હતા. આ ઘર કાઠીયાવાડી શૈલીમાં બાંધવામાં આવ્યું છે. આ પ્રકારના ઘરોને "ડેલો" કહેવામાં આવે છે. કમાનવાળો મોટો પ્રવેશદ્વાર અને વિશાળ આંગણું એ તેની વિશેષતા છે.
ઈમારત
આ નિવાસ પરંપરાગત કાઠીયાવાડી શૈલીમાં બાંધવામાં આવ્યો છે. જેમા એક કમાન ધરાવતો પ્રવેશદ્વાર અને મોટું આંગણું હોય છે. આ ડેલાની બહાર એક હેંડ પંપ છે, કહેવાય છે કે તે ગાંધીજીના સમયનો છે.
કબા ગાંધીનો ડેલો, હવે એક કાયમી પ્રદર્શન કે સંગ્રહાલયમાં ફેરવી દેવાયો છે. આ પ્રદર્શન ગાંધી સ્મૃતિનામ અપાયું છે (દિલ્હીમાં આવેલી ગાંધી સ્મૃતિ જુદી છે.) કબા ગાંધીનો ડેલો, સાંકડી ગલીઓ ધરાવતા જૂના રાજકોટના ખાતે ઘી કાંટા રોડ પર આવેલો છે. ગુજરાતમાં આવેલ રાજકોટ શહેર એ પૂર્વ અને પ્રારંભિક રજવાડી સૌરાષ્ટ્રની રાજધાની હતી.
આ સંગ્રહાલયમાં મહાન ભારતીય નેતા અને રાષ્ટ્રપિતા મહાત્મા ગાંધીના છાયાચિત્રો અને તેમના દ્વારા વપરાતી વસ્તુઓ પ્રદર્શિત કરવામાં આવી છે. તે વસ્તુઓ અને છાયા ચિત્રોની સંલજ્ઞ માહિતી હિન્દી અને ગુજરાતી ભાષામાં મુકવામાં આવી છે. આ ઈમારતના પરિસરમાં એક બિનસરકારી સંસ્થા, યુવા છોકરીઓ માટે સીવણ અને ભરતકામના વર્ગો ચલાવે છે. આ સંગ્રહાલય સોમવારથી શનિવાર સુધીમાં સવારે ૯ થી બપોરે ૧૨ વાગ્યા સુધી અને બપોરે ૩ વાગ્યાથી સાંજે ૫ વાગ્યા સુધી ખુલ્લું રહે છે.
અહીં પહોંચવું
અહીં પહોંચવા રાજ્યના પરિવહન બસો ગુજરાતના અન્ય શહેરોમાંથી સરળતાથી મળી રહે છે. બસ સ્ટેન્ડ રણમલ તળાવની બીજી બાજુ બેદી ગેટથી ૨ કિ મી દૂર પશ્ચિમમાં આવેલું છે. શહેરભરમાં ઑટો રિક્ષાઓ સરળતાથી મળી રહે છે. અમદાવાદ, વડોદરા, મુંબઈ, ભુજ, ભાવનગર, ઉના, માઉન્ટ આબુ અને ઉદયપુર માટે ખાનગી બસો પણ ઉપલબ્ધ છે.
રેલ્વે દ્વારા રાજકોટ ગુજરાત અને ભારતના મહત્વપૂર્ણ શહેરો સાથે સારી રીતે જોડાયેલું છે. દિલ્હી, મુંબઈ, કોચીન, કોઈમ્બતુર, કોલકાતા, અમૃતસર, પટના અને ભોપાલ માટેની ટ્રેનો રાજકોટથી ઉપલબ્ધ છે. સામાન્ય રીતે રાજકોટ જંકશન તરીકે ઓળખાતું રેલ્વે સ્ટેશન તીન બત્તી ટ્રીપલ ગેટવેથી આશરે ૬ કિ.મી. દૂર છે.
રાજકોટમાં સ્થાનિક વિમાનમથક છે. ઈન્ડિયન એરલાઇન્સ મુંબઈ માટે અઠવાડિયામાં ચાર વિમાન સેવા ચલાવે છે.
સંદર્ભ
શ્રેણી:મહાત્મા ગાંધી શ્રેણી:ગુજરાતના સંગ્રહાલયો
હોડકા (તા. ભુજ)
ભારતના ગુજરાત રાજ્યના કચ્છ જિલ્લાના ભુજ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:ભુજ તાલુકો
લોઠીયા (તા. જામનગર)
લોઠીયા (તા. જામનગર) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  જામનગર જિલ્લામાં આવેલા કુલ ૬ (છ) તાલુકાઓ પૈકીના એક એવા  જામનગર તાલુકામાં આવેલું એક  ગામ છે. લોઠીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:જામનગર તાલુકો શ્રેણી:સૌરાષ્ટ્ર
ઝેઝરા (તા. દસાડા)
ઝેઝરા (તા. દસાડા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા  દસાડા તાલુકામાં આવેલું એક  ગામ છે. ઝેઝરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:દસાડા તાલુકો
હરદોઈ
હરદોઈ ભારત દેશના ઉત્તર ભાગમાં આવેલા ઉત્તર પ્રદેશ રાજ્યના  હરદોઇ જિલ્લાનું મુખ્ય મથક છે.
બાહ્ય કડીઓ
શ્રેણી:ઉત્તર પ્રદેશનાં શહેરો
નૌલખા મહેલ
thumb| નવલખા મહેલનો ઝરૂખો જેણે અન્ય શાહી ઇમારતોના સ્થાપત્યને પ્રેરણા આપી
નૌલખા મહેલ અથવા નવલખા મહેલ, ભારતના ગુજરાત રાજ્યમાં આવેલા ગોંડલ શહેરનો સૌથી પ્રાચીન મહેલ છે. આ મહેલનું બાંધકામાં ૧૮ મી સદીમાં (ઈ. સ. ૧૭૪૮)માં કરવામાં આવ્યું હતું. આ મહેલ દરબારગઢ કિલ્લા સંકુલનો એક ભાગ છે જે શિલ્પવાળા રવેશ (મહેલનો સામેનો ભાગ) ધરાવે છે. તે સમયે તેને બનાવવા માટેના ખર્ચ - રૂપિયા "નવ લાખ" (૯,૦૦,૦૦૦ રૂપિયા) - ઉપરથી તેનું નામ "નવલખા" રાખવામાં આવ્યું હતું. આ મહેલ પથ્થરની કોતરણીવાળા "ઝરુખા" (બાલ્કની), સ્તંભોવાળું એક આંગણું, નાજુક કોતરણી ધરાવતી કમાનો, અને એક અનન્ય સર્પાકાર દાદર ધરાવે છે. તે સાથે વિશાળ ઝુમ્મરથી પ્રકાશિત દરબાર હોલમાં મસાલા ભરેલા દિપડા, સોને મઢેલ લાકડાનું ફર્નિચર અને પ્રાચીન અરીસાઓ રાખવામાં આવેલા છે. "ખાનગી મહેલ સંગ્રહાલય"માં ગોંડલના શાસક તરીકે તેમની રજત જયંતિ પર મહારાજા ભાગવત સિંહજી માટે સંદેશા અને ભેટો વહન કરવા માટે ઉપયોગમાં લેવાયેલો ચાંદીનો થાળ પણ મુકવામાં આવેલો છે.
સ્થાન
આ મહેલ ગોંડલ શહેરમાં આવેલું છે. ગોંડલ રસ્તા, રેલ્વે અને હવાઈ માર્ગે દ્વારા દેશના અન્ય ભાગો સાથે જોડાયેલું છે. તે રાજકોટથી ૩૮ કિ. મી. દૂર આવેલું છે, રાજકોટ [ગોંડલથી ૪૦કિમી દૂર] એક હવાઈ મથક છે અને તે એક રેલ્વે સ્થાનક પણ છે.
વિશેષતા
thumb| નૌલખા મહેલના છજ્જા પર વાસ્તવિક અને પૌરાણિક પ્રાણીઓના શિલ્પો thumb| નૌલખા મહેલનું આંતરિક દૃશ્ય ગોંડલ જાડેજા રાજપૂત કુળનું પાટનગર હતું. નૌલખા મહેલ ગોંડલ વિસ્તારનો સૌથી પ્રાચીન મહેલ હોવાનું કહેવાય છે. તેમાં આર્કેડ્સ, ઝરૂખા, એક શાહી સમારંભ હોલ (દરબાર હોલ) (જે હજી પણ મહારાજા દ્વારા ઉપયોગમાં લેવામાં આવે છે), સર્પાકાર દાદર, ઝળહળતો ઝુમ્મર, શણગારેલા અરીસાઓ અને પ્રાચીન સજાવટની ખૂબ જ વિશિષ્ટ સ્થાપત્ય સુવિધાઓ ધરાવે છે. તે પથ્થરની કોતરણીવાળા પ્રથમ માળ, ખુલ્લા આંગણા, મિનાર ધરાવતી એક અનન્ય ત્રણ માળ ધરાવતી ભવ્ય ઈમારત છે. આ માળના ઉપરના છજ્જા પર વાસ્તવિક અને પૌરાણિક પ્રાણીઓના શિલ્પો પથ્થરમાં કોતરવામાં આવ્યા છે. પ્રહેલા માળના એક ભાગમાં એક સંગ્રહાલય પણ છે, જેમાં દરવાજા ઉપર લાકડા અને પત્થરથી બનેલા બારસાખ રાખવામાં આવ્યા છે. આ સંગ્રહાલયના પ્રદર્શનોમાં મહારાજા દ્વારા મોટી સંખ્યામાં જમા કરવામાં આવેલ વસ્તુઓ રાખવામાં આવી છે જેમ કે રમકડાની ગાડી (કાર), ચિત્રો, પુસ્તકોની લાઇબ્રેરી, ટ્રોફીઓ વગેરે. સુશોભિત બાલ્કની ગોંડલ નગરના મનોહર દ્રશ્ય બતાવે છે. મહેલની ડાબી બાજુના ખંડમાં વાસણોનું પ્રદર્શન અને વિશાળ વજનકાંટાની જોડી છે; આ કાંટાનો ઉપયોગ મહારાજાના જન્મદિવસની વિશેષ ઉજવણીઓ પર કરવામાં આવતો હતો, જ્યારે તેમને સોનાના બરાબર વજન બરાબર તોળવામાં આવતા હતા અને પછી તે રકમ ગરીબોને દાન કરવામાં આવતી.
પ્રાંગણ
thumb| મહેલ સંકુલમાંનું ઝનાના નૌલખા મહેલ દરબારગઢ સંકુલની અંદર આવેલો છે, જે ૧૮ મી સદી (૧૭૪૮ ) દરમિયાન બંધાવવામાં આવ્યો હતો, ત્યારબાદના વર્ષોમાં સંખ્યાબંધ વધારાના બાંધકામો ઉમેરવામાં આવ્યા હતા. સંકુલ તરફનો મુખ્ય માર્ગ ઘડિયાળ ધરવતા ટાવર નીચેથી પસાર થાય છે જે ત્રણ માળ જેટલું ઊંચુ છે. મહેલ દરવાજાથી વિરુદ્ધના છેવાડે આવેલો છે અને તેની આગળ લંબચોરસ બાગ છે. મહેલમાંથી ગોંડલ નદી દેખાય છે.
બાહ્ય કડીઓ
શ્રેણી:ગુજરાતના મહેલો
તિલકવાડા
તિલકવાડા ભારત દેશના પશ્ચિમ ભાગમાં આવેલા ગુજરાત રાજ્યના નર્મદા જિલ્લાના તિલકવાડા તાલુકાનું મુખ્ય મથક છે.
હુંદુર બૌદ્ધ મઠ
હુંદુર મઠ (Hundur Monastery) કે જે હુંદુર ગોમ્પા તરીકે પણ ઓળખાય છે. આ એક બૌદ્ધ આશ્રમ છે, જે હુંદુર ગામ, નુબ્રા ખીણ, લડાખ, ઉત્તર ભારત ખાતે આવેલ છે. તે દિસ્ક્રીટ મઠ અને લાચુંગ મંદિર પાસે મુખ્ય માર્ગની નીચેના ભાગમાં પુલ નજીક આવેલ છે.
સંદર્ભો
શ્રેણી:બૌદ્ધ ધર્મ શ્રેણી:જમ્મુ અને કાશ્મીર
મહાદેવપુરા (ટીંબો) (તા. તળાજા)
ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા તળાજા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:તળાજા તાલુકો
મુણધા (તા. ઝાલોદ)
મુણધા ભારત દેશના પશ્ચિમ ભાગમાં આવેલા ગુજરાત રાજ્યના મધ્ય પૂર્વ ભાગમાં આવેલા દાહોદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ઝાલોદ તાલુકાનું ગામ છે. મુણધા ગામમાં ખાસ કરીને આદિવાસી લોકો વસે છે. ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. મકાઈ, ઘઉં, ડાંગર, મગ, અડદ, અન્ય કઠોળ તેમ જ શાકભાજી આ ગામનાં મુખ્ય ખેત-ઉત્પાદનો છે.
શ્રેણી:ઝાલોદ તાલુકો
ગડી (તા. વિજયનગર)
ગડી (તા. વિજયનગર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા વિજયનગર તાલુકામાં આવેલું એક ગામ છે. ગડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:વિજયનગર તાલુકો
કનૈયા બે (તા. ભુજ)
ભારતના ગુજરાત રાજ્યના કચ્છ જિલ્લાના ભુજ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:ભુજ તાલુકો
જાનવડલા (તા. તાલાલા)
એ ભારત દેશના પશ્ચિમ ભાગમાં આવેલા ગુજરાત રાજ્યના ગીર સોમનાથ જિલ્લાના એક તાલુકા તાલાળા તાલુકામાં આવેલ એક ગામ છે. આ ગીર વિસ્તારનું ગામ કહેવાય છે. દુનીયાભરમાં પ્રખ્યાત કેસર કેરી એ આ ગામની મુખ્ય પેદાશ છે.
પારપડા (તા. પાલનપુર)
ગામમાં શિતળા માતાનું મંદિર પણ આવેલું છે.
સંદર્ભ
શ્રેણી:પાલનપુર તાલુકો
આંતરરાષ્ટ્રીય વેશ્યાવૃત્તિ નિષેધ દિવસ
આંતરરાષ્ટ્રીય વેશ્યાવૃત્તિ નિષેધ દિવસ એક જાગૃતિ દિવસ છે, જે યૌન કર્મ (સેક્સ વર્ક)ની પ્રથાનો વિરોધ કરવા માટે ઉજવવામાં આવે છે. સૌ પ્રથમ આ દિવસની ઉજવણી ૨૦૦૨માં કરવામાં આવી હતી. આ ઉજવણી દર વર્ષે ૫ ઓક્ટોબરના રોજ યોજાય છે.
ઇતિહાસ
આ દિવસની ઉજવણી સૌ પ્રથમ ૨૦૦૨માં કરવામાં આવી હતી. તેના ઉદઘાટન વર્ષ દરમિયાન કેલિફોર્નિયાના સાન ફ્રાન્સિસ્કો ખાડી વિસ્તાર, અને મેલબોર્ન, વિક્ટોરિયા (ઓસ્ટ્રેલિયા) ખાતે તેને માન્યતા આપવા માટે કાર્યક્રમો યોજવામાં આવ્યા હતા.
૨૦૧૦માં, કેનેડામાં માનવ તસ્કરીના પૂર્વ પીડિતો અને ભૂતપૂર્વ સેક્સ વર્કર્સના એક જૂથે એન્ટી સેક્સ વર્ક કાયદાઓને હટાવવાના વિરોધમાં, આંતરરાષ્ટ્રીય વેશ્યાવૃત્તિ નિષેધ દિવસની માન્યતા માટે ડાઉનટાઉન ટોરોન્ટો, ઑન્ટારિયો ખાતે કોર્ટહાઉસમાં ધરણા યોજ્યા હતા.
સંદર્ભ
શ્રેણી:મહત્વના દિવસો